گۆرۈخانا

گۆرۈخانا مال-مۈلۈكنى رەنىگە قويۇش ئارقىلىق ، كىشىلەر ئۆزلىرىگە ئېھتىياجلىق بولغان قەرز پۇلنى ئالالايدىغان، خەلق ئارىسىدىكى پۇل-مۇئامىلە مۇلازىمەت ئورگىنى
200px|

چۈشەنچە
گۆرۆخانا-مال-مۈلۈكنى رەنىگە قويۇش ئارقىلىق ، كىشىلەر ئۆزلىرىگە ئېھتىياجلىق بولغان قەرز پۇلنى ئالالايدىغان، خەلق ئارىسىدىكى پۇل-مۇئامىلە مۇلازىمەت ئورگىنى. گۆرۆخانىلار 1999-يىلى گوۋۇيۈەننىڭ بۇيرىقى بىلەن خەلق بانكىسىنىڭ باشقۇرىشىدىن ئايرىلىپ، سودا مىنىستىرلىكى باشقۇرىشىدىكى ئادەتتىكى پۇل-مۇئامىلە مۇلازىمەت كارخانىسىغا ئايلانغاندىن تارتىپ، ھازىرغىچە بولغان تەرەققىيات ئەھۋالىغا قارايدىغان بولساق، گۆرۆخانىلارنىڭ يېڭى دەۋرنىڭ تەلىۋىگە ماسلىشىپ، جانلىق مۇلازىمەت قىلىپ، كۈچلۈك بازار رىقابىتىدە ئۆزىنىڭ مەۋجۇتلىقىنى ساقلاش بىلەن بىللە يەنە بەلگىلىك تەرەققىياتلارغا ئىگە بولغانلىقىنى كۆرىۋالالايمىز. 

ئاپتونوم رايونىمىزنىڭ ئەمىلىي ئەھۋالىدىن ئېلىپ ئېيتىدىغان بولساق، گۆرۆخانىلارنىڭ سانىمۇ كۈندىن كۈنگە كۆپەيمەكتە. ئېگەللىنىشچە 2007-يىلىنىڭ ئاخىرىغىچە ئاپتونوم رايونىمىزدا 65گۆرۈچىلىك كارخانىسى بارلىققا كەلگەن بولۇپ، بۇلارنىڭ ئىچىدە 49ى ئۈرۈمچى شەھىرىدە ئىكەن. گۆرۈچىلىك كارخانىلىرى -شەھەر پۇقرالىرى ، يەككە تىجارەتچىلەر ۋە ئوتتۇرا-كىچىك كارخانىلارنى ئۆزىنىڭ مۇلازىمەت ئوبىكتى قىلغان بولۇپ، گۆرۆگە قويىلىۋاتقان بويۇملارنىڭ تۈرلىرىمۇ كۈنسىرى كۆپەيمەكتە.

ئالاھىدىلىكى
گۆرۈچىلىك دۆلىتىمىزنىڭ غەيرى پۇل–مۇئامىلە سېستىمىسى سۈپىتىدە پۇل–مۇئامىلە سېستىمىسنى بىر مۇھىم تولۇقلىمسى ، بۇ ساھەنى بىز دائىم بىلىپ تۇرىۋاتقان بانكا بىلەن سېلىشتۇرغاندا ھەم ئوخشاشلىقى بار. ھەم ماھىيەتلىك پەرقلىرى بار. بۇ نىمە دىگەندە بازار سوبىكتىلىرى ھەرئىككىلا ئورۇندىن قەرز پۇلغا، ئۆزى جىددىي ئېھتىياجلىق پۇلغا ئېرىشەلەيدۇ. پەرقى دىيىشكە توغرا كەلگەندە، بانكا سېستىمسى دۆلەتنىڭ پۇل–مۇئامىلە سېستىمىسنىڭ ئاساسلىق قوشۇنى سۈپىتىدە دۆلەتنىڭ ماكرولۇق تەڭشەش سىياسىتىنىڭ ئاساسلىق ئىجرا قىلغۇچىسى، گۆرۈچىلىك بولسا ئامانەت قەرز قۇبۇل قىلىش ھوقۇقى يوق.

بانكىغا سېلىشتۇرغاندا قەرز پۇلنىڭ ئۆسىمى يۇقىرى بولۇشتەك ئالاھىدىلىكلەرگە ئىگە. پۇل –مۇئامىلە سېستىمىسىنىڭ قەرز پۇلنى بېرىشتىكى رەسمىيەتلىرىنىڭ مۇرەككەپلىكى تۈپەيلىدىن ئادەتتە بازار سوبىكتىلىرىنىڭ ئىچىدىكى ئوتتۇرا–كىچىك كارخانىلار ھەم بەزى يەككە تىجارەتچىلەر ئۆزى پۇلغا ئېھتىياجلىق بولغاندا بانكا سېستىمسىدىن زۆرۈر بولغان ئامانەت پۇلغا ئېرىشەلىشى نىسبەتەن قىيىن بولغان شارائىتتا گۆرۈچىلىك بۇ خىل ئەھۋالدا ناھايىتى مۇھىم رول ئوينىيالايدۇ. 

گۆرۆخانىنىڭ رەسىمىيەت تەرتىۋىنىڭ جانلىقى، قولايلىق بولىشى ھەم باشقا مۇناسىۋەتلىك بەلگىلىمىلەرنىڭ قولايلىقىلىقى تۈپەيلىدىن بازاردىكى پۇل ئېھتىياجى ، ئايلىنىش ئېھتىياجىنى ياخشى تولۇقلاپ كېتەلەيدۇ. گۆرۈگە قويىلىدىغان ئاساسلىق بويۇملار: شەخسلەرنىڭ كېلىش مەنبەسى ئېنىق بولغان قانۇنلۇق مال-مۈلۈكلىرى يەنى ئالتۇن، زىبۇ –زىننەت، ئائىلە ئېلىكتىر سايمانلىرى، ماشىنا ، ئۆي، يەر-مۈلۈك قاتارلىقلاردىن ئىبارەت، ئۇنىڭدىن باشقا يەنە ئوتتۇرا –كىچىك كارخانىلارنىڭ زاۋۇت، بىنالىرى، مال-مۈلۈكلىرى، ماشىنا ئۈسكىنىلىرى، پاي ھوقۇقى، كەشىپىيات ۋە تاۋارلىرى قاتارلىقلارمۇ بار.. 

ئاپتۇنۇم رايۇنىمىزدىكى ئەھۋالى
نۆۋەتتە ئاپتونوم رايونىمىزدىكى گۆرۈچىلىك كارخانىلىرىنىڭ ئومۇمىي مال-مۈلكى 675مىليۇندىن ئارتۇق بولۇپ، بۇنىڭ ئىچىدە ئايلانما ئوبوروت مەبلىغى 530مىليۇندىن ئاشىدۇ.2007-يىلى ئاپتونوم رايونىمىزدىكى گۆرۈچىلىك كارخانىلىرى جەمئىيەتتىكى ھەر ساھەنى تەمىنلىگەن گۆرۆ مەبلىغى 640مىليۇن يۈەندىن ئاشتى. يۇقۇرقى مەبلەغلەرنىڭ كۆپ قىسمى ئوتتۇرا-كىچىك كارخانىلار ۋە يەككە تىجارەتچىلەرگە قارىتىلغان بولۇپ، نۆۋەتتە ئاپتونوم رايونىمىزدىكى گۆرۆخانىلار ئوتتۇرا-كىچىك كارخانىلارنىڭ ئوبروت مەبلىغىنىڭ كەمچىل بولۇش مەسىلىسىنى ھەل قىلىشتا بەلگىلىك ئىجابىي رول ئوينىماقتا. 

ئاپتونوم رايونىمىزنىڭ ئەمىلىي ئەھۋالىدىن ئېلىپ ئېيتىدىغان بولساق، گۆرۆخانىلارنىڭ سانىمۇ كۈندىن كۈنگە كۆپەيمەكتە. ئېگەللىنىشچە 2007-يىلىنىڭ ئاخىرىغىچە ئاپتونوم رايونىمىزدا 65گۆرۈچىلىك كارخانىسى بارلىققا كەلگەن بولۇپ، بۇلارنىڭ ئىچىدە 49ى ئۈرۈمچى شەھىرىدە ئىكەن. گۆرۈچىلىك كارخانىلىرى -شەھەر پۇقرالىرى ، يەككە تىجارەتچىلەر ۋە ئوتتۇرا-كىچىك كارخانىلارنى ئۆزىنىڭ مۇلازىمەت ئوبىكتى قىلغان بولۇپ، گۆرۆگە قويىلىۋاتقان بويۇملارنىڭ تۈرلىرىمۇ كۈنسىرى كۆپەيمەكتە. 

خەنزۇچە نامى
當舖
 مەنبەلەر